pythainlp/thaigov-v2-corpus-31032024 huggingface dataset:
รัฐบาลไทย-ข่าวทำเนียบรัฐบาล-ปลัดวธ.เป็นประธานการประชุมหารือความร่วมมือด้านภาพยนตร์กับสมาคมผู้กำกับภาพยนตร์ไทย
วันพุธที่ 27 มกราคม 2564
ปลัดวธ.เป็นประธานการประชุมหารือความร่วมมือด้านภาพยนตร์กับสมาคมผู้กํากับภาพยนตร์ไทย
วันที่ ๒๗ มกราคม ๒๕๖๔ เวลา ๑๐.๓๐ น. นางยุพา ทวีวัฒนะกิจบวร ปลัดกระทรวงวัฒนธรรม เป็นประธานการประชุมหารือความร่วมมือด้านภาพยนตร์กับสมาคมผู้กํากับภาพยนตร์ไทย โดยมี นายประสพ เรียงเงิน รองปลัดกระทรวงวัฒนธรรม นายอนุชา บุญยวรรธนะ นายกสมาคมผู้กํากับภาพยนตร์ไทย
วันที่ ๒๗ มกราคม ๒๕๖๔ เวลา ๑๐.๓๐ น. นางยุพา ทวีวัฒนะกิจบวร ปลัดกระทรวงวัฒนธรรม เป็นประธานการประชุมหารือความร่วมมือด้านภาพยนตร์กับสมาคมผู้กํากับภาพยนตร์ไทย โดยมี นายประสพ เรียงเงิน รองปลัดกระทรวงวัฒนธรรม นายอนุชา บุญยวรรธนะ นายกสมาคมผู้กํากับภาพยนตร์ไทย พร้อมผู้บริหารกระทรวงวัฒนธรรม ผู้แทนสมาคมผู้กํากับภาพยนตร์ไทย และเจ้าหน้าที่ที่เกี่ยวข้อง ณ ห้องประชุม ๑ ชั้น ๘ กระทรวงวัฒนธรรม
รัฐบาลไทย-ข่าวทำเนียบรัฐบาล-ผู้ช่วยรัฐมนตรีประจำกระทรวงวัฒนธรรม บันทึกวีดิทัศน์อวยพรเนื่องในเทศกาลตรุษจีน พ.ศ. ๒๕๖๔
วันพุธที่ 27 มกราคม 2564
ผู้ช่วยรัฐมนตรีประจํากระทรวงวัฒนธรรม บันทึกวีดิทัศน์อวยพรเนื่องในเทศกาลตรุษจีน พ.ศ. ๒๕๖๔
ผู้ช่วยรัฐมนตรีประจํากระทรวงวัฒนธรรม บันทึกวีดิทัศน์อวยพรเนื่องในเทศกาลตรุษจีน พ.ศ. ๒๕๖๔
วันที่ ๒๗ มกราคม ๒๕๖๔ เวลา ๑๔.๐๐ น. นายปรเมศวร์ งามพิเชษฐ์ ผู้ช่วยรัฐมนตรีประจํากระทรวงวัฒนธรรม บันทึกวีดิทัศน์อวยพรเนื่องในเทศกาลตรุษจีน พ.ศ. ๒๕๖๔ โดยมีนางยุพา ทวีวัฒนะกิจบวร ปลัดกระทรวงวัฒนธรรม นายเวียง วรเชษฐ์ ที่ปรึกษารัฐมนตรีว่าการกระทรวงวัฒนธรรม ผู้บริหารกระทรวงวัฒนธรรม และองค์การมหาชนของกระทรวงวัฒนธรรม เข้าร่วม ณ ห้องประชุมชั้น ๘ กระทรวงวัฒนธรรม เพื่อเป็นการส่งเสริมความสัมพันธ์ทางการทูตระหว่างราชอาณาจักรไทย และสาธารณรัฐประชาชนจีน โดยใช้มิติทางวัฒนธรรม รวมทั้งส่งความปรารถนาดีไปยังพี่น้องคนไทยเชื้อสายจีนและคนจีนทั่วโลก นอกจากนี้ กระทรวงวัฒนธรรมยังได้ร่วมกับศูนย์วัฒนธรรมแห่งประเทศจีน ณ กรุงเทพฯ จัดการแสดงทางศิลปวัฒนธรรมเพื่อเฉลิมฉลองวาระอันพิเศษนี้ โดยจะเผยแพร่คําอวยพรและการแสดงของทั้ง ๒ ประเทศ ผ่านทางสถานีวิทยุโทรทัศน์แห่งประเทศไทย(NBT) ในวันที่ ๑๐ กุมภาพันธ์ พ.ศ. ๒๕๖๔
รัฐบาลไทย-ข่าวทำเนียบรัฐบาล-"อนุทิน" เผย สสส.คว้ารางวัลองค์กรส่งเสริมสุขภาพระดับโลก "Nelson Mandela"
วันพุธที่ 27 มกราคม 2564
"อนุทิน" เผย สสส.คว้ารางวัลองค์กรส่งเสริมสุขภาพระดับโลก "Nelson Mandela"
รองนายกรัฐมนตรีและรัฐมนตรีว่าการกระทรวงสาธารณสุข เผยประเทศไทย โดย "สสส." ได้รับการคัดเลือกจากที่ประชุมคณะกรรมการบริหารองค์การอนามัยโลก ให้รับรางวัล Nelson Mandela Award for Health Promotion ที่มอบเป็นครั้งที่ 2 ของโลก
รองนายกรัฐมนตรีและรัฐมนตรีว่าการกระทรวงสาธารณสุข เผยประเทศไทย โดย "สสส." ได้รับการคัดเลือกจากที่ประชุมคณะกรรมการบริหารองค์การอนามัยโลก ให้รับรางวัล Nelson Mandela Award for Health Promotion ที่มอบเป็นครั้งที่ 2 ของโลก ในฐานะองค์กรที่อุทิศการทํางานด้านการส่งเสริมสุขภาพมาตลอด 20 ปีจนเป็นที่ยอมรับในระดับนานาชาติ
วันนี้ (27 มกราคม 2564) นายอนุทิน ชาญวีรกูล รองนายกรัฐมนตรีและรัฐมนตรีว่าการกระทรวงสาธารณสุข ในฐานะประธานกรรมการกองทุนสนับสนุนการสร้างเสริมสุขภาพ กล่าวว่า เมื่อเร็วๆ นี้ ประเทศไทย โดยกองการต่างประเทศ กระทรวงสาธารณสุข ร่วมกับสํานักงานกองทุนสนับสนุนการสร้างเสริมสุขภาพ (สสส.)ได้เสนอชื่อ “สสส.” เข้าร่วมการคัดเลือกรับรางวัล Nelson Mandela Award for Health Promotion ครั้งที่ 2 ซึ่งเป็นรางวัลที่มอบให้กับบุคคลหรือองค์กรที่อุทิศการทํางานด้านการส่งเสริมสุขภาพ ล่าสุดในการประชุมคณะกรรมการบริหารองค์การอนามัยโลก สมัยที่ 148 เมื่อวันที่ 26 มกราคม 2564 ได้ประกาศรับรองให้ สสส. ได้รับรางวัลดังกล่าว โดยจะมีพิธีมอบโล่ประกาศเกียรติคุณในระหว่างการประชุมสมัชชาอนามัยโลก สมัยที่ 74 ในเดือนพฤษภาคม 2564
“ประเทศไทยให้ความสําคัญกับการสร้างเสริมสุขภาพป้องกันโรค เพื่อให้คนไทยมีสุขภาพที่ดี ลดการเจ็บป่วย และภาระค่าใช้จ่ายจากการรักษาพยาบาล โดยกระทรวงสาธารณสุข และ สสส.มีการดําเนินงานสร้างเสริมสุขภาพร่วมกันมาอย่างต่อเนื่องจนเป็นที่ประจักษ์ในระดับนานาชาติ ซึ่งองค์การอนามัยโลกได้กล่าวชื่นชม สสส. ว่าเป็นหน่วยงานสําคัญที่ทํางานด้านการส่งเสริมสุขภาพ ทั้งในประเทศไทยและระดับโลก มุ่งเน้นการส่งเสริมสุขภาพของคนไทยทุกวัยตามนโยบายสุขภาพแห่งชาติ” นายอนุทินกล่าว
ทั้งนี้ สสส.ก่อตั้งขึ้นตาม พ.ร.บ.กองทุนสนับสนุนการสร้างเสริมสุขภาพ พ.ศ. 2544 ดําเนินการสร้างเสริมสุขภาพคนไทยมาตลอด 20 ปี มีการรณรงค์เพื่อสร้างเสริมสุขภาพ ลดการบริโภคเครื่องดื่มแอลกอฮอล์และยาสูบ การพัฒนาศักยภาพชุมชนและองค์กรทุกภาคส่วนในการสร้างเสริมสุขภาพ การศึกษาและวิจัยและพัฒนาความรู้ด้านการส่งเสริมสุขภาพ โดยได้สนับสนุนแผนงานโครงการส่งเสริมสุขภาพกว่า 2,000 โครงการต่อปี ครอบคลุมประเด็นเชิงสุขภาวะที่หลากหลาย เช่น การควบคุมการบริโภคยาสูบและแอลกอฮอล์ การจัดการด้านความปลอดภัยทางถนน การจัดการด้านอาหารเพื่อสุขภาพ และการส่งเสริมกิจกรรมทางกาย เป็นต้น
สําหรับรางวัล Nelson Mandela Award for Health Promotion เป็นข้อริเริ่มจากกลุ่มรัฐมนตรีสาธารณสุขของประเทศสมาชิกองค์การอนามัยโลกภูมิภาคแอฟริกา เพื่อเป็นการรําลึกถึงนายเนลสัน แมนเดลาอดีตประธานาธิบดีแอฟริกาใต้ ซึ่งมีบทบาทสําคัญในการรณรงค์ป้องกันการติดเชื้อเอชไอวีและโรคเอดส์โดยองค์การอนามัยโลกมีการมอบรางวัลนี้เป็นครั้งแรก เมื่อปี 2563
******************************** 27 มกราคม 2564
รัฐบาลไทย-ข่าวทำเนียบรัฐบาล-สธ.ส่งรถวิเคราะห์ผลด่วนพิเศษพระราชทาน เสริมกำลังค้นหาผู้ติดเชื้อสมุทรสาคร รู้ผลเร็วใน 3 ชม.
วันพุธที่ 27 มกราคม 2564
สธ.ส่งรถวิเคราะห์ผลด่วนพิเศษพระราชทาน เสริมกําลังค้นหาผู้ติดเชื้อสมุทรสาคร รู้ผลเร็วใน 3 ชม.
ปลัดกระทรวงสาธารณสุข สํานึกในพระมหากรุณาธิคุณ ได้พระราชทาน “รถวิเคราะห์ผลด่วนพิเศษ” ใช้งานคู่กับรถเก็บตัวอย่างชีวนิรภัยพระราชทาน เสริมกําลังการค้นหาเชิงรุกที่จังหวัดสมุทรสาคร ตรวจวิเคราะห์ผลได้ในพื้นที่ ทราบผลเร็วภายใน 3 ชั่วโมง
ปลัดกระทรวงสาธารณสุข สํานึกในพระมหากรุณาธิคุณ ได้พระราชทาน “รถวิเคราะห์ผลด่วนพิเศษ”ใช้งานคู่กับรถเก็บตัวอย่างชีวนิรภัยพระราชทาน เสริมกําลังการค้นหาเชิงรุกที่จังหวัดสมุทรสาคร ตรวจวิเคราะห์ผลได้ในพื้นที่ ทราบผลเร็วภายใน 3 ชั่วโมง เพิ่มประสิทธิภาพการป้องกันควบคุมโรค
นายแพทย์เกียรติภูมิ วงศ์รจิต ปลัดกระทรวงสาธารณสุข ให้สัมภาษณ์ว่า ด้วยพระมหากรุณาธิคุณของพระบาทสมเด็จพระเจ้าอยู่หัวและสมเด็จพระนางเจ้าฯ พระบรมราชินี ที่ทรงติดตามสถานการณ์การแพร่ระบาดของโรคติดเชื้อไวรัสโคโรนา 2019 (COVID-19) อย่างใกล้ชิด ทรงให้ความสําคัญการตรวจทางห้องปฏิบัติการที่จําเป็นต้องดําเนินการให้รวดเร็วยิ่งขึ้น เพื่อให้ทราบผลและจํานวนผู้ติดเชื้อ สามารถออกมาตรการหรือควบคุมสถานการณ์ได้อย่างทันท่วงที โดยได้พระราชทาน “รถวิเคราะห์ผลด่วนพิเศษ” ต้นแบบ ให้กระทรวงสาธารณสุขใช้งานคู่กับรถเก็บตัวอย่างชีวนิรภัยพระราชทาน ค้นหาเชิงรุกแบบเบ็ดเสร็จในพื้นที่ ทราบผลรวดเร็ว แม่นยํา
นายแพทย์เกียรติภูมิกล่าวต่อว่า ในวันนี้ได้มอบหมายให้สถาบันป้องกันควบคุมโรคเขตเมืองนํารถวิเคราะห์ผลด่วนพิเศษ 1 คัน และรถเก็บตัวอย่างชีวนิรภัยพระราชทาน 3 คัน พร้อมนักเทคนิคการแพทย์จิตอาสาลงทํางานในพื้นที่จังหวัดสมุทรสาครจนกว่าสถานการณ์จะคลี่คลาย เพื่อเสริมกําลังในการค้นหาผู้ติดเชื้อเชิงรุกเก็บตัวอย่างและวิเคราะห์ผลการตรวจในพื้นที่ ทราบผลภายใน 3 ชั่วโมง โดยไม่ต้องส่งไปตรวจที่ศูนย์วิทยาศาสตร์การแพทย์หรือห้องปฏิบัติการโรงพยาบาล มีความปลอดภัยต่อบุคลากรทางการแพทย์ สามารถตรวจได้ 800 -1,000 ตัวอย่างต่อวัน ด้วยเทคนิคการเพิ่มปริมาณสารพันธุกรรมดีเอ็นเอด้วยปฏิกิริยาโพลีเมอเรส หรือRT-PCR(Real Time Polymerase Chain Reaction) ช่วยให้ค้นหาผู้ติดเชื้อได้รวดเร็ว เพิ่มประสิทธิภาพการป้องกันควบคุมโรค
ทั้งนี้ รถวิเคราะห์ผลด่วนพิเศษ เป็นห้องปฏิบัติการเคลื่อนที่ มีพื้นที่ใช้สอย 16.8 ตารางเมตร (7 เมตรx 2.4 เมตร)ภายในประกอบด้วย 3 ห้องหลัก ได้แก่ ห้องสกัดสารพันธุกรรม ห้องเตรียมน้ํายาวิเคราะห์ และห้องวิเคราะห์ผลด้วยเทคนิคPCR มีห้องบัฟเฟอร์ควบคุมและป้องกันการรั่วไหลของเชื้อโรค พร้อมกับเครื่องมือที่ติดตั้งภายในรถ ได้แก่ ตู้ปลอดเชื้อ, ตู้ปฏิบัติงานพีซีอาร์ (PCR cabinet), เครื่องสกัดสารพันธุกรรมอัตโนมัติ, เครื่องRT-PCR,ตู้แช่แข็ง -20 องศาเซลเซียส, ตู้ทําความเย็น 4 องศาเซลเซียส, ช่องส่งตัวอย่าง, เครื่องเขย่าผสมสาร,เครื่องปั่นเหวี่ยงตกตะกอน, ไมโครปิเปต (Micropipette), ระบบยูวีฆ่าเชื้อ, ระบบสื่อสารสองทาง, ระบบกล้องวงจรปิดและเครื่องล้างมือแอลกอฮอล์อัตโนมัติ
******************************** 27 มกราคม 2564
รัฐบาลไทย-ข่าวทำเนียบรัฐบาล-สธ.ประกาศใช้กฎหมายคุมกิจการดูแลผู้สูงอายุ มีผลบังคับใช้ในวันที่ 27 มกราคม 2564
วันพุธที่ 27 มกราคม 2564
สธ.ประกาศใช้กฎหมายคุมกิจการดูแลผู้สูงอายุ มีผลบังคับใช้ในวันที่ 27 มกราคม 2564
กระทรวงสาธารณสุขประกาศใช้กฎหมายคุมกิจการดูแลผู้สูงอายุ ย้ําผู้ประกอบกิจการรายใหม่ทุกรายต้องขออนุญาตก่อนเปิดกิจการ
กระทรวงสาธารณสุขประกาศใช้กฎหมายคุมกิจการดูแลผู้สูงอายุ ย้ําผู้ประกอบกิจการรายใหม่ทุกรายต้องขออนุญาตก่อนเปิดกิจการ ส่วนผู้ดําเนินการ ผู้ให้บริการหรือพนักงานทุกรายต้องผ่านการอบรม ผ่านการสอบมีใบอนุญาตจากกรม สบส. และขึ้นทะเบียนเป็นผู้ให้บริการก่อนปฏิบัติงาน มีผลบังคับใช้ในวันที่ 27 มกราคม 2564
วันนี้ (27 มกราคม 2564)ที่กรมสนับสนุนบริการสุขภาพ กระทรวงสาธารณสุข ดร.สาธิต ปิตุเตชะ รัฐมนตรีช่วยว่าการกระทรวงสาธารณสุข พร้อมด้วยนายแพทย์ธงชัย กีรติหัตถยากร รองปลัดกระทรวงสาธารณสุข และนายแพทย์ธเรศ กรัษนัยรวิวงค์ อธิบดีกรมสนับสนุนบริการสุขภาพ ร่วมกันแถลงข่าวประกาศมาตรการคุ้มครองผู้บริโภคด้านสุขภาพและการส่งเสริมกิจการดูแลผู้สูงอายุหรือผู้มีภาวะพึ่งพิง
ดร.สาธิต ปิตุเตชะ รัฐมนตรีช่วยว่าการกระทรวงสาธารณสุข กล่าวว่า ประเทศไทยกําลังจะเข้าสู่สังคมผู้สูงอายุอย่างสมบูรณ์ในปี2564 ทําให้กิจการดูแลผู้สูงอายุหรือผู้มีภาวะพึ่งพิง เช่น เนอร์สซิ่งโฮม ศูนย์ดูแลผู้สูงอายุ หรือโรงพยาบาลผู้สูงอายุ เป็นต้น ที่ปัจจุบันมีประมาณ 3,000 แห่ง ซึ่งทุกแห่งต้องได้มาตรฐาน ทั้งด้านสถานที่ การบริการ และความปลอดภัย กระทรวงสาธารณสุขจึงได้ออกกฎกระทรวงกิจการการดูแลผู้สูงอายุหรือผู้มีภาวะพึ่งพิง ที่ออกตามพระราชบัญญัติสถานประกอบการเพื่อสุขภาพ พ.ศ.2559 มาตรา 3(3) ผู้ประกอบกิจการรายใหม่ทุกราย ต้องขออนุญาตก่อนเปิดกิจการ ส่วนผู้ดําเนินการต้องผ่านการอบรม ผ่านการสอบ และมีใบอนุญาตจากกรมสนับสนุนบริการสุขภาพ (สบส.) ผู้ให้บริการหรือพนักงานทุกรายที่ทําหน้าที่ดูแลผู้สูงอายุต้องผ่านการอบรม จบจากหลักสูตรที่กรม สบส. รับรอง และขึ้นทะเบียนเป็นผู้ให้บริการก่อนที่จะปฏิบัติงาน ซึ่งจะมีผลบังคับใช้ในวันที่ 27 มกราคม 2564
“การกําหนดให้กิจการดูแลผู้สูงอายุหรือผู้มีภาวะพึ่งพิง เป็นกิจการที่ต้องได้รับการดูแลมาตรฐานภายใต้ พ.ร.บ.สถานประกอบการเพื่อสุขภาพฯ จําเป็นอย่างยิ่งที่ต้องมีกฎหมายนี้เพราะจะส่งเสริมให้สถานประกอบการมีคุณภาพมาตรฐาน และสนับสนุนให้ผู้สูงอายุใช้ชีวิตได้อย่างมั่นคงและมีศักดิ์ศรี เป็นการขับเคลื่อนระบบการคุ้มครองผู้บริโภคของไทยให้เป็นที่ยอมรับ และมีศักยภาพ สามารถแข่งขันในระดับอาเซียนและระดับโลกได้” ดร.สาธิตกล่าว
ทั้งนี้ขอให้ผู้ประกอบกิจการดูแลผู้สูงอายุหรือผู้มีภาวะพึ่งพิง และพนักงานที่ทําอาชีพนี้ ยื่นขอใบอนุญาตประกอบกิจการ ขอใบอนุญาตเป็นผู้ดําเนินการ และขอขึ้นทะเบียนเป็นผู้ให้บริการ ในวันที่ 27 มกราคม 2564 -25 กรกฎาคม 2564 ได้ที่ศูนย์บริการแบบเบ็ดเสร็จของกรม สบส. ตั้งอยู่ที่กระทรวงสาธารณสุข ซ.สาธารณสุข 8 ถ.ติวานนท์ ต.ตลาดขวัญ อ.เมือง จ.นนทบุรี ส่วนภูมิภาคติดต่อที่ศูนย์สนับสนุนบริการสุขภาพที่ 1-12 หรือทางเว็บไซต์ www.esta.hss.moph.go.th สอบถามข้อมูลเพิ่มเติมได้ทาง HOT LINE 1426 (โทรฟรีทุกเครือข่าย ในวันและเวลาราชการ)
******************************** 27 มกราคม 2564
รัฐบาลไทย-ข่าวทำเนียบรัฐบาล-ครม. เคาะโครงการพัฒนาเพื่อเสริมความมั่นคง บ้านโป่งน้ำร้อน พ.ศ. 2564 – 2565 บูรณาการการพัฒนากับความมั่นคงตามแนวชายแดน
วันพุธที่ 27 มกราคม 2564
ครม. เคาะโครงการพัฒนาเพื่อเสริมความมั่นคง บ้านโป่งน้ําร้อน พ.ศ. 2564 – 2565 บูรณาการการพัฒนากับความมั่นคงตามแนวชายแดน
ครม. เคาะโครงการพัฒนาเพื่อเสริมความมั่นคง บ้านโป่งน้ําร้อน พ.ศ. 2564 – 2565 บูรณาการการพัฒนากับความมั่นคงตามแนวชายแดน
นางสาวรัชดา ธนาดิเรก รองโฆษกประจําสํานักนายกรัฐมนตรี เปิดเผยหลังการประชุมคณะรัฐมนตรี (ครม.) เมื่อวันที่ 26 มกราคม 2564 ว่า ครม. รับทราบโครงการพัฒนาเพื่อเสริมความมั่นคงเฉพาะพื้นที่บ้านโป่งน้ําร้อน (พ.ศ. 2564 – 2565) ซึ่งเป็นการดําเนินการภายใต้แผนการพัฒนาพื้นที่เพื่อเสริมสร้างความมั่นคงของชาติ (พ.ศ. 2562 – 2565) เพื่อช่วยเหลือและพัฒนาคุณภาพชีวิตให้กับประชาชนตามแนวคิดการบูรณาการงานความมั่นคงควบคู่กับงานพัฒนาในพื้นที่เป้าหมาย โดยมีกองบัญชาการป้องกันชายแดนจันทบุรีและตราด กองทัพเรือ และกรมชลประทาน กระทรวงเกษตรและสหกรณ์ เป็นผู้รับผิดชอบโครงการ
โครงการนี้ ดําเนินการในพื้นที่บริเวณคลองยุทธศาสตร์เพื่อดักรถถังตามแนวชายแดนที่มีอยู่เดิม ช่วงบ้านคลองใหญ่ถึงเขาหนองบัว ตําบลคลองใหญ่ อําเภอโป่งน้ําร้อน จังหวัดจันทบุรี ระยะทางรวม 3,200 เมตร โดยมีวัตถุประสงค์เพื่อ 1) ปรับปรุงและพัฒนาคลองยุทธศาสตร์ให้เป็นแหล่งเก็บน้ําเพื่ออุปโภคบริโภค การเกษตร รวมถึงบรรเทาปัญหาภัยแล้งและอุทกภัยในพื้นที่ 2) สนับสนุนการพัฒนาอาชีพของประชาชน โดยใช้ประโยชน์จากระบบชลประทานอย่างสมบูรณ์ 3) พัฒนาเส้นทางคมนาคมในพื้นที่เชื่อมต่อกับจุดผ่านแดนถาวรบ้านผักกาด อํานวยความความสะดวกในการขนส่งสินค้า 4)ปรับปรุงทัศนียภาพและเพิ่มพื้นที่สีเขียวบริเวณรอบคลองยุทธศาสตร์ให้เป็นแหล่งท่องเที่ยวเชิงนิเวศของชุมชน สําหรับวิธีการดําเนินโครงการมีดังนี้ 1) การเก็บกู้ทุ่นระเบิดที่อาจหลงเหลือในพื้นที่ 2) เตรียมพื้นที่และขุดลอกคลองยุทธศาสตร์ ความยาว 3,200 เมตร ให้เป็นแหล่งเก็บน้ํา 3) ขุดคลองขนาดเล็ก ความยาว 300 เมตร เพื่อเชื่อมต่อกับแหล่งต้นน้ําคลองโอลําเจียก 4) สร้างถนนลาดยาง ความยาว 1,033 เมตร ขนานตามแนวคลองเพื่อใช้เป็นเส้นทางสัญจรเชื่อมกับถนนไปจุดผ่านแดนถาวรบ้านผักกาด 5) ก่อสร้างอาคารบังคับน้ําบ้านคลองใหญ่และขุดสระเก็บน้ําแบบแก้มลิง สามารถเก็บกักน้ําได้ 80,254 ลูกบาศก์เมตรต่อปี และ 6) ปล่อยพันธุ์ปลาและพันธุ์สัตว์น้ําในคลองยุทธศาสตร์พร้อมทั้งปรับปรุงทัศนียภาพถนนเลียบคลองยุทธศาสตร์ ในส่วนของงบประมาณโครงการมาจากกองทัพเรือ องค์การบริหารส่วนจังหวัดจันทบุรี กรมชลประทาน และเทศบาลตําบลคลองใหญ่ โดยใช้งบประมาณรวมทั้งสิ้น 37.05 ล้านบาท
นางสาวรัชดา กล่าวเพิ่มเติมว่า เมื่อโครงการนี้แล้วเสร็จ จะเป็นประโยชน์อย่างยิ่งในการพัฒนาคุณภาพชีวิตของประชาชนในพื้นที่ โดยมีปริมาณน้ําสําหรับอุปโภคบริโภคและการทําเกษตรเพิ่มขึ้นปีละ 304,900 ลูกบาศก์เมตร พื้นที่เกษตรกรรมได้ประโยชน์ประมาณ 1,500 ไร่ มีแหล่งท่องเที่ยวเชิงนิเวศ และสามารถใช้เส้นทางคมนาคมเพื่อขนส่งผลผลิตการเกษตรและผลิตภัณฑ์ชุมชนออกสู่ตลาดได้อย่างรวดเร็ว นอกจากนี้ ยังคงสภาพคลองยุทธศาสตร์ซึ่งเป็นยุทธวิธีตั้งรับทางทหารให้มีความพร้อมสามารถใช้งานได้จริง
รัฐบาลไทย-ข่าวทำเนียบรัฐบาล-รฟม. แจงค่าโดยสารโครงการรถไฟฟ้าสายสีส้ม ช่วงบางขุนนนท์ฯ พิจารณารอบด้านสอดคล้องกับปัจจัยสำคัญหลายมิติ คาดอัตราค่าโดยสารรถไฟฟ้าสายสีส้มส่วนตะวันออกฯ เริ่มต้น 15 บาท และสูงสุด 45 บาท
วันพุธที่ 27 มกราคม 2564
รฟม. แจงค่าโดยสารโครงการรถไฟฟ้าสายสีส้ม ช่วงบางขุนนนท์ฯ พิจารณารอบด้านสอดคล้องกับปัจจัยสําคัญหลายมิติ คาดอัตราค่าโดยสารรถไฟฟ้าสายสีส้มส่วนตะวันออกฯ เริ่มต้น 15 บาท และสูงสุด 45 บาท
รฟม. แจงค่าโดยสารโครงการรถไฟฟ้าสายสีส้ม ช่วงบางขุนนนท์ฯ พิจารณารอบด้านสอดคล้องกับปัจจัยสําคัญหลายมิติ คาดอัตราค่าโดยสารรถไฟฟ้าสายสีส้มส่วนตะวันออกฯ เริ่มต้น 15 บาท และสูงสุด 45 บาท
วันนี้ (28 ม.ค.64) นายภคพงศ์ ศิริกันทรมาศ ผู้ว่าการการรถไฟฟ้าขนส่งมวลชนแห่งประเทศไทย ชี้แจงถึงข้อเท็จจริงที่กล่าวอ้างเกี่ยวกับการกําหนดอัตราค่าโดยสาร โครงการรถไฟฟ้าสายสีส้ม ช่วงบางขุนนนท์ฯ ว่า เอกสารสําหรับคัดเลือกเอกชนร่วมลงทุน (RFP) โครงการรถไฟฟ้าสายสีส้มฯ ได้ระบุอัตราค่าโดยสารพื้นฐานอ้างอิง ณ วันที่ 1 มกราคม 2566 เริ่มต้นที่ 17 บาท คิดค่าโดยสารตามระยะทาง 3 – 4 บาท/สถานี มีอัตราค่าโดยสารสูงสุด 62 บาท เมื่อผู้โดยสารเดินทางตั้งแต่ 12 สถานีขึ้นไป ซึ่งเป็นอัตราค่าโดยสารที่ใช้ในการจัดทํารายงานการศึกษาวิเคราะห์โครงการฯ (รายงาน PPP) ของ รฟม. ที่มีสมมติฐานกําหนดเปิดเดินรถไฟฟ้าสายสีส้มส่วนตะวันออกฯ ในปี พ.ศ. 2566 - 2567 ซึ่งคํานวณตามมาตรฐาน MRT Assessment Standardization
สําหรับการที่เอกสาร RFP ระบุอัตราค่าโดยสารดังข้างต้น มีจุดประสงค์เพื่อเป็นข้อมูลพื้นฐานสําหรับเอกชนทุกรายใช้อ้างอิงในการประเมินรายได้ของเอกชนเพื่อจัดทําข้อเสนอการร่วมลงทุนโครงการฯ ด้วยสมมติฐานเดียวกัน ดังนั้นอัตราค่าโดยสารข้างต้น จึงไม่ใช่อัตราค่าโดยสารที่ รฟม. จะประกาศใช้อย่างเป็นทางการตามที่ปรากฏเป็นข่าว โดย รฟม.คาดการณ์อัตราค่าโดยสารสายสีส้มส่วนตะวันออกฯ ในอัตราเริ่มต้น 15 บาท และสูงสุด 45 บาท
อย่างไรก็ตาม เมื่อการคัดเลือกเอกชนร่วมลงทุนฯ ในขั้นตอนการประเมินข้อเสนอของเอกชนแล้วเสร็จ รฟม. จะเจรจากับเอกชนผู้ผ่านการประเมินสูงสุด เพื่อกําหนดอัตราค่าโดยสารเป็นพื้นฐานอัตราเดียวกันกับรถไฟฟ้าสายอื่นของ รฟม.ที่อ้างอิงตามมาตรฐาน MRT Assessment Standardization ปรับอัตราโดยอ้างอิงดัชนีราคาผู้บริโภคตามที่เกิดขึ้นจริง และเก็บค่าแรกเข้าเพียงครั้งเดียวเมื่อผู้โดยสารเดินทางข้ามสายในโครงข่ายรถไฟฟ้าของ รฟม. ทั้งนี้ยืนยันว่าการกําหนดอัตราค่าโดยสารรถไฟฟ้าที่เหมาะสม มีปัจจัยสําคัญที่เกี่ยวข้องหลายมิติ เช่น พฤติกรรมการเดินทางของผู้โดยสาร ระยะเดินทางเฉลี่ยของผู้โดยสาร ความเต็มใจในการจ่ายค่าโดยสารของประชาชน (Willingness to pay) เป็นต้น ซึ่ง รฟม.ต้องพิจารณาอย่างรอบด้าน
--------------------
รัฐบาลไทย-ข่าวทำเนียบรัฐบาล-รองนายกรัฐมนตรี วิษณุฯ เผย การดำเนินตามแผนปฏิรูปออกดอกออกผล กฎหมายปฏิรูปตำรวจจ่อเข้าประชุมร่วม 2 สภา 9 ก.พ. นี้ ผลการดำเนินตามแผนฯ ปี 63 มีแนวโน้มดีที่ขึ้น
วันพุธที่ 27 มกราคม 2564
รองนายกรัฐมนตรี วิษณุฯ เผย การดําเนินตามแผนปฏิรูปออกดอกออกผล กฎหมายปฏิรูปตํารวจจ่อเข้าประชุมร่วม 2 สภา 9 ก.พ. นี้ ผลการดําเนินตามแผนฯ ปี 63 มีแนวโน้มดีที่ขึ้น
รองนายกรัฐมนตรี วิษณุฯ เผย การดําเนินตามแผนปฏิรูปออกดอกออกผล กฎหมายปฏิรูปตํารวจจ่อเข้าประชุมร่วม 2 สภา 9 ก.พ. นี้ ผลการดําเนินตามแผนฯ ปี 63 มีแนวโน้มดีที่ขึ้น
วันนี้ (27 ม.ค. 64) เวลา 10.00 น. ณ ห้องประชุม 301 ตึกบัญชาการ 1 ทําเนียบรัฐบาล นายวิษณุ เครืองาม รองนายกรัฐมนตรี เป็นประธานการประชุมร่วมประธานกรรมการปฏิรูปประเทศทุกคณะ ครั้งที่ 1/2564 ร่วมกับประธานกรรมการปฏิรูปประเทศ 13 คณะ และผู้ที่เกี่ยวข้อง
รองนายกรัฐมนตรี กล่าวว่า การขับเคลื่อนแผนการปฏิรูปประเทศ (ฉบับปรับปรุง) ส่วนใหญ่ได้เสร็จสิ้นกระบวนการแล้ว เนื่องจากเมื่อวันที่ 8 ธันวาคม ที่ผ่านมา คณะรัฐมนตรีได้มีมติเห็นชอบ (ร่าง) แผนการปฏิรูปประเทศ (ฉบับปรับปรุง) 13 ด้าน ซึ่งประกอบด้วยกิจกรรมปฏิรูปประเทศที่จะส่งผลให้เกิดการเปลี่ยนแปลงต่อประชาชนอย่างมีนัยสําคัญ (Big Rock) รวมทั้งสิ้น 62 กิจกรรม และแนวทางการขับเคลื่อนแผนการปฏิรูปประเทศ (ฉบับปรับปรุง) เป็นที่เรียบร้อยแล้ว โดยจะรายงานให้รัฐสภาทราบ และประกาศในราชกิจจานุเบกษาและใช้บังคับต่อไป พร้อมทั้งกล่าวว่า ผลงานต่าง ๆ ที่คณะทํางานดําเนินการมา ได้สําเร็จออกดอกออกผลแล้ว เช่น กฎหมายปฏิรูปตํารวจ ที่นายกรัฐมนตรีได้ลงนามเป็นที่เรียบร้อยแล้ว ตอนนี้ได้รับการบรรจุในระเบียบวาระการประชุมร่วม 2 สภาแล้วในวันที่ 9 ก.พ. 64 เพื่อพิจารณากฎหมายปฏิรูปตํารวจ ฉบับกฎหมายตํารวจแห่งชาติ ซึ่งเป็นฉบับโครงสร้างของตํารวจ การแต่งตั้งโยกย้าย รวมทั้งบทบาทของพนักงานสอบสวน บทบาทของสถานีตํารวจ เป็นต้น
ที่ประชุมได้รับทราบการขับเคลื่อนแผนการปฏิรูปประเทศ (ฉบับปรับปรุง) ที่ได้ให้ความสําคัญกับการสื่อสารสร้างความเข้าใจกิจกรรม Big Rock เพื่อถ่ายทอดสู่การปฏิบัติ และแผนการขับเคลื่อนกิจกรรม Big Rock เพื่อการขับเคลื่อนการดําเนินงานในแต่ละขั้นตอน โดยให้มีการระบุเป้าหมายความสําเร็จ ระยะเวลาแล้วเสร็จ และหน่วยงานที่เกี่ยวข้อง เพื่อให้สามารถแปลงแผนไปสู่การปฏิบัติได้อย่างเป็นรูปธรรม สามารถติดตาม เร่งรัดความคืบหน้าตามเป้าหมายได้อย่างตรงจุด นอกจากนี้ที่ประชุมยังได้เห็นชอบสรุปผลการดําเนินการประจําปี 2563 ตามแผนการปฏิรูปประเทศ โดยผลการดําเนินการของแผนการปฏิรูปประเทศ 12 ด้าน ประกอบด้วยเรื่องและประเด็นปฏิรูป รวมทั้งสิ้น 173 เรื่อง จําแนกเป็น 4 ระดับ ดังนี้ 1. เรื่องและประเด็นปฏิรูปที่มีค่าสถานการณ์บรรลุเป้าหมายแล้ว จํานวน 16 เรื่อง เพิ่มขึ้นจากปี 2562 จํานวน 6 เรื่อง 2. เรื่องและประเด็นปฏิรูปที่มีค่าสถานการณ์อยู่ในระดับใกล้เคียงในการบรรลุเป้าหมาย จํานวน 78 เรื่อง เพิ่มขึ้นจากปี 2562 จํานวน 18 เรื่อง 3. เรื่องและประเด็นปฏิรูปที่มีค่าสถานการณ์ยังคงมีความเสี่ยงในการบรรลุเป้าหมาย จํานวน 65 เรื่อง ลดลงจากปี 2562 จํานวน 12 เรื่อง และ 4. ประเด็นปฏิรูปที่มีสถานการณ์รอยู่ในขั้นวิกฤตในการบรรลุเป้าหมาย จํานวน 14 เรื่อง ลดลงจากปี 2562 จํานวน 12 เรื่อง สรุปภาพรวมประจําปี 2563 มีแนวโน้มที่ดีขึ้น ก่อนเสนอต่อคณะกรรมการยุทธศาสตร์ชาติ คณะรัฐมนตรี หัวหน้าหน่วยงานของรัฐ ได้แก่ ฝ่ายนิติบัญญัติ ฝ่ายตุลาการ องค์กรอิสระ หรือองค์กรอัยการ และรัฐสภาทราบ และเผยแพร่ให้ประชาชนทราบทางระบบเทคโนโลยีสารสนเทศเป็นลําดับต่อไป
-----------------------
กลุ่มประชาสัมพันธ์และเผยแพร่ สํานักโฆษก
รัฐบาลไทย-ข่าวทำเนียบรัฐบาล-จัดการประชุมหารือแนวทางการดำเนินงานโครงการพัชรสุธาคชานุรักษ์ ในเขตพื้นที่ป่ารอยต่อ 5 จังหวัด ภาคตะวันออก
วันพุธที่ 27 มกราคม 2564
จัดการประชุมหารือแนวทางการดําเนินงานโครงการพัชรสุธาคชานุรักษ์ ในเขตพื้นที่ป่ารอยต่อ 5 จังหวัด ภาคตะวันออก
กระทรวงเกษตรฯ จัดการประชุมหารือแนวทางการดําเนินงานโครงการพัชรสุธาคชานุรักษ์ ในเขตพื้นที่ป่ารอยต่อ 5 จังหวัด ภาคตะวันออก
นายอําพันธุ์ เวฬุตันติ รองปลัดกระทรวงเกษตรและสหกรณ์ เป็นประธานการประชุมหารือแนวทางการดําเนินงานโครงการพัชรสุธาคชานุรักษ์ ณ ห้องประชุมศูนย์เทคโนโลยีและการสื่อสาร กระทรวงเกษตรและสหกรณ์ โดยมีผู้อํานวยการกองประสานงานโครงการพระราชดําริ เกษตรและสหกรณ์จังหวัด ในเขตพื้นที่ป่ารอยต่อ 5 จังหวัด ได้แก่ จังหวัดชลบุรี จังหวัดระยอง จังหวัดฉะเชิงเทรา จังหวัดจันทบุรี จังหวัดสระแก้ว และผู้ที่เกี่ยวข้อง เข้าร่วมประชุมผ่านระบบโปรแกรม Zoom โดยมีเรื่องแจ้งให้ที่ประชุมทราบและพิจารณาร่วมกัน ดังนี้
1) การมอบหมายสํานักงานเกษตรและสหกรณ์จังหวัดทั้ง 5 จังหวัด ดําเนินการกําหนดพื้นที่และกลุ่มเป้าหมายที่จะดําเนินงานและประสานหน่วยงานที่เกี่ยวข้องในพื้นที่ เพื่อเตรียมแผนดําเนินการพัฒนาและส่งเสริมอาชีพด้านเกษตรกรรมของเกษตรกรต้นแบบ ในหมู่บ้านหลักและหมู่บ้านขยายผลตามโครงการฯ เพื่อเป็นการสร้างความสมดุลระหว่างคนและช้างป่าในพื้นที่
2) การจัดทําแผนการปฏิบัติงานประจําปี 2564 - 2565 และแผนยุทธศาสตร์ 5 ปี ระหว่างปี 2564 - 2568 ตามแผนแม่บทสร้างความสมดุลระหว่างคนและช้างป่า ภายใต้โครงการพัชรสุธาคชานุรักษ์ ของกระทรวงเกษตรและสหกรณ์ เพื่อร่วมกันผลักดันและขับเคลื่อนโครงการฯ ในการส่งเสริมและปรับเปลี่ยนเมนูอาชีพทางเลือกด้านการเกษตรที่เหมาะสมให้เป็นรูปธรรมมากยิ่งขึ้นและเกิดความยั่งยืนต่อไป
รัฐบาลไทย-ข่าวทำเนียบรัฐบาล-จับกัง 1 หนุนต่างด้าวเป็นคณะกรรมการสวัสดิการใน สปก. เพื่อดูแลสิทธิประโยชน์ตามหลักสิทธิมนุษยชน
วันพุธที่ 27 มกราคม 2564
จับกัง 1 หนุนต่างด้าวเป็นคณะกรรมการสวัสดิการใน สปก. เพื่อดูแลสิทธิประโยชน์ตามหลักสิทธิมนุษยชน
รมว.แรงงาน สนับสนุนให้ลูกจ้างต่างด้าวมีส่วนร่วมในคณะกรรมการสวัสดิการใน สปก. ตามกลไกระบบทวิภาคี หวังให้เป็นตัวแทนหารือนายจ้างร่วมจัดสวัสดิการที่เหมาะสมตรงกับความต้องการตามสัญชาติ เพื่อให้ได้รับสิทธิประโยชน์ตามหลักสิทธิมนุษยชนพร้อมมอบ กสร.เร่งดําเนินการ
นายสุชาติ ชมกลิ่น รัฐมนตรีว่าการกระทรวงแรงงาน กล่าวว่า กระทรวงแรงงานภายใต้การกํากับดูแลของ พล.อ.ประวิตร วงษ์สุวรรณ รองนายกรัฐมนตรี มีความพยายามพัฒนากลไกการเพิ่มประสิทธิภาพในการคุ้มครอง ดูแลสิทธิของแรงงานต่างด้าวให้มีความเสมอภาค ไม่เลือกปฏิบัติสอดคล้องตามหลักสิทธิมนุษยชน โดยสนับสนุนให้เข้าไปมีบทบาทในการแสดงความคิดเห็น ร่วมปรึกษาหารือกับนายจ้างในการจัดสวัสดิการภายในสถานประกอบกิจการให้แก่ลูกจ้างตามสัญชาติได้อย่างเหมาะสมในแต่ละประเภทกิจการ ตรงตามความต้องการของลูกจ้างเอง มิใช่นายจ้างจัดการเพียงฝ่ายเดียว นอกจากนี้การสนับสนุนในเรื่องดังกล่าวยังเป็นการส่งเสริมแรงงานสัมพันธ์ด้วยระบบทวิภาคี เพื่อยุติปัญหาข้อเรียกร้อง ข้อพิพาทแรงงานได้เป็นอย่างดี ทั้งนี้ ได้มอบให้กรมสวัสดิการและคุ้มครองแรงงาน เร่งเข้าไปดําเนินการส่งเสริมสถานประกอบกิจการที่มีลูกจ้างต่างด้าวทํางาน สนับสนุนให้มีตัวแทนของลูกจ้างต่างด้าวเข้าไปมีส่วนร่วมในการเป็นคณะกรรมการสวัสดิการในสถานประกอบกิจการ เพื่อดูแลสิทธิประโยชน์อันพึงได้ตามหลักสิทธิมนุษยชน โดยเฉพาะในปัจจุบันสถานการณ์การแพร่ระบาดของไวรัส Covid-19 ลูกจ้างกลุ่มนี้จะได้มีตัวแทนประสานงานช่วยเหลือนายจ้างในการดูแลลูกจ้างต่างด้าวด้วยกันเองได้
นายอภิญญา สุจริตตานันท์ อธิบดีกรมสวัสดิการและคุ้มครองแรงงาน (กสร.) กล่าวในกรณีเดียวกันว่า พระราชบัญญัติคุ้มครองแรงงาน พ.ศ. 2541 มาตรา 96 ได้กําหนดให้นายจ้างที่มีลูกจ้างตั้งแต่ 50 คน ขึ้นไป ต้องจัดให้มีคณะกรรมการสวัสดิการในสถานประกอบกิจการ ประกอบด้วยผู้แทนฝ่ายลูกจ้างฝ่ายเดียวที่มาจากการเลือกตั้งอย่างน้อย 5 คน หากสถานประกอบกิจการที่มีคณะกรรมการลูกจ้างตามกฎหมายว่าด้วยการแรงงานสัมพันธ์แล้ว ให้คณะกรรมการลูกจ้างนั้นทําหน้าที่เป็นคณะกรรมการสวัสดิการในสถานประกอบกิจการได้ ซึ่งกรมได้เน้นย้ําไปยังหน่วยปฏิบัติทั่วประเทศให้เข้าไปส่งเสริมสถานประกอบกิจการที่มีลูกจ้างต่างด้าว ได้สนับสนุนให้มีตัวแทนลูกจ้างต่างด้าวเป็นคณะกรรมการฯ เพื่อให้เกิดการแลกเปลี่ยน รับฟังความคิดเห็นเกี่ยวกับการจัดสวัสดิการ สภาพการจ้าง การทํางานที่เหมาะสมครอบคลุมลูกจ้างทุกประเภทอย่างเท่าเทียม เพื่อสร้างขวัญกําลังใจ และพัฒนาคุณภาพชีวิตลูกจ้างในสถานประกอบกิจการได้อย่างมีประสิทธิภาพ
รัฐบาลไทย-ข่าวทำเนียบรัฐบาล-จองหุ้น OR ผ่านกรุงไทย “ง่ายนิดเดียว” ลูกค้าใหม่ไปสาขา ลูกค้าเดิมทำผ่าน Money Connect
วันพุธที่ 27 มกราคม 2564
จองหุ้น OR ผ่านกรุงไทย “ง่ายนิดเดียว” ลูกค้าใหม่ไปสาขา ลูกค้าเดิมทําผ่าน Money Connect
กรุงไทยเปิด 2 ช่องทางจองซื้อหุ้น OR  “สะดวก รวดเร็ว ไม่ยุ่งยาก”  ลูกค้าใหม่ทํารายการที่สาขา มีพนักงานอํานวยความสะดวก ให้ข้อมูลเรื่องแบบประเมินความเสี่ยงลงทุน ส่วนลูกค้าเดิมทํารายการผ่าน Money Connect ได้ตลอด24 ชั่วโมง จนถึง12.00 น. วันที่ 2 ก.พ.นี้
ธนาคารกรุงไทย เปิดเผยว่า ธนาคารได้อํานวยความสะดวกสําหรับลูกค้าและประชาชนที่ต้องการจองซื้อหุ้น OR อย่างเต็มที่ โดยสามารถจองซื้อหุ้น OR ผ่านธนาคารกรุงไทย ได้ 2 ช่องทาง ได้แก่ จองซื้อผ่านสาขาทั่วประเทศ หรือ จองซื้อผ่าน ระบบออนไลน์ Money Connect by Krungthai ทั้งนี้ สําหรับลูกค้าใหม่ แนะนําให้ทํารายการผ่านสาขา ซึ่งมีพนักงานธนาคารให้คําแนะนําทุกขั้นตอน รวมถึงการทําแบบประเมินความเสี่ยงการลงทุน ทําให้สะดวก และรวดเร็ว
ส่วนลูกค้าเดิม สามารถทํารายการผ่าน Money Connect by Krungthai โดยสามารถเข้าผ่าน Krungthai NEXT หรือ https://moneyconnect.krungthai.com/moneyConnect/#/landing ได้ตลอด 24 ชั่วโมง ตั้งแต่วันนี้จนถึงวันที่ 2 กุมภาพันธ์ 2564 เวลา 12.00 น. (เที่ยงวัน)
ทั้งนี้ ผู้ลงทุนที่สนใจ สามารถเริ่มจองซื้อขั้นต่ําได้ที่จํานวน 300 หุ้น และทวีคูนจํานวนจองซื้อเพิ่มขึ้นทีละ 100 หุ้น เช่น 400, 500 , 600 หรือมากกว่านั้น เช่น 2,000 หุ้น 30,000 หุ้น โดยไม่จํากัดจํานวนหุ้นจองซื้อในครั้งเดียวกัน และไม่จํากัดจํานวนครั้งในการจองซื้อ โดยในการจัดสรรหุ้น OR จะใช้วิธี Small Lot First โดยนํายอดจองซื้อจากทุกใบมารวมกันด้วยเลขที่บัตรประชาชน จากนั้นจะจัดสรรด้วยระบบคอมพิวเตอร์ของ Settrade ซึ่งลําดับการจองซื้อก่อนหลังไม่มีผลต่อการจัดสรรหุ้นที่จะได้รับ และจะประกาศผลการจัดสรรหุ้น ภายในวันที่ 6 กุมภาพันธ์ 2564 โดยผู้ลงทุนควรทําความเข้าใจลักษณะสินค้า เงื่อนไขผลตอบแทนและความเสี่ยงก่อนตัดสินใจลงทุน
ทีม Marketing Strategy
โทร 0-2208-4174-8
รัฐบาลไทย-ข่าวทำเนียบรัฐบาล-ปลัดเกษตรฯ เผยคณะอนุกรรมการจัดทำแผนปฏิบัติการด้านสับปะรด พ.ศ. 2563 – 2565
วันพุธที่ 27 มกราคม 2564
ปลัดเกษตรฯ เผยคณะอนุกรรมการจัดทําแผนปฏิบัติการด้านสับปะรด พ.ศ. 2563 – 2565
ปลัดเกษตรฯ เผยคณะอนุกรรมการจัดทําแผนปฏิบัติการด้านสับปะรด พ.ศ. 2563 – 2565 เห็นชอบร่างแผนปฏิบัติการด้านสับปะรด เน้น 3 มาตรการ เพิ่มประสิทธิภาพการผลิต เพิ่มศักยภาพอุตสาหกรรมแปรรูป และหนุนส่งออก
ดร.ทองเปลว กองจันทร์ ปลัดกระทรวงเกษตรและสหกรณ์ เปิดเผยภายหลังเป็นประธานการประชุมคณะอนุกรรมการจัดทําแผนปฏิบัติการด้านสับปะรด พ.ศ. 2563 – 2565 ครั้งที่ 1/2564 ณ ห้องประชุมกระทรวงเกษตรและสหกรณ์ ว่า ตามที่คณะกรรมการนโยบายและพัฒนาสับปะรดแห่งชาติในคราวประชุม ครั้งที่ 1/2563 เมื่อวันที่ 2 กรกฎาคม 2563 ให้มีการปรับปรุงยุทธศาสตร์สับปะรดปี 2560 - 2569 เป็นแผนปฏิบัติการด้านสับปะรด พ.ศ. 2563 - 2565 เพื่อให้สอดคล้องกับยุทธศาสตร์ชาติ และให้แต่งตั้งคณะอนุกรรมการจัดทําแผนปฏิบัติการด้านสับปะรด พ.ศ. 2563 – 2565
“โดยที่ประชุมได้เห็นชอบหลักการใน (ร่าง) แผนปฏิบัติการ 3 ด้าน ได้แก่ 1) ด้านการเพิ่มประสิทธิภาพและบริหารจัดการผลิต 2) ด้านการเพิ่มศักยภาพอุตสาหกรรมแปรรูป และ 3) ด้านการเพิ่มศักยภาพการตลาดและการส่งออก มีสาระสําคัญ
วิสัยทัศน์ ผลิตสับปะรดคุณภาพ สร้างความยั่งยืนอุตสาหกรรมสับปะรดไทย
พันธกิจ 3 ด้าน ได้แก่ เพิ่มประสิทธิภาพและบริหารจัดการผลิต 1) ส่งเสริมการปลูกสับปะรดในพื้นที่เหมาะสมเพื่อลดต้นทุนการผลิต และผลผลิตมีคุณภาพและได้มาตรฐาน 2) สร้างความเข้มแข็งให้เกษตรกรและสถาบันเกษตรกร 3) ส่งเสริมการวิจัย พัฒนาและการนําเทคโนโลยีมาปรับใช้ ด้านการเพิ่มศักยภาพอุตสาหกรรมแปรรูป 1) ส่งเสริมการวิจัย การนําเทคโนโลยีและนวัตกรรมมาใช้สร้างมูลค่าเพิ่มให้กับสับปะรด 2) เพิ่มประสิทธิภาพและผลิตภาพการผลิตภาคอุตสาหกรรม (Productivity) 3) ส่งเสริมการสร้างมูลค่าเพิ่มสิ่งเหลือใช้จากกระบวนการผลิต ด้านการเพิ่มศักยภาพ การตลาดและการส่งออก 1) เพิ่มขีดความสามารถในการแข่งขันด้านการส่งออกผลิตภัณฑ์สับปะรด 2) ส่งเสริมการบริโภคเมนูอาหารจากสับปะรดตลาดในประเทศและต่างประเทศผ่านสื่อต่าง ๆ และ 3) ส่งเสริมการสร้างตราสินค้าสับปะรดไทยให้เป็นที่ยอมรับในระดับนานาชาติ
ทั้งนี้ ประเด็นทั้ง 3 ด้าน จะมีมาตรการและแนวทางการดําเนินงานที่ชัดเจน เพื่อให้เห็นผลสัมฤทธิ์ที่เป็นรูปธรรม โดยที่ประชุมได้มอบหมายหน่วยงานที่เกี่ยวข้อง ปรับปรุง (ร่าง) แผนปฏิบัติการด้านสับปะรด พ.ศ. 2564 - 2565 รวมทั้งเพิ่มเติมแผนงาน/โครงการ/งบประมาณที่จะดําเนินการเกี่ยวกับสับปะรดในปี 2564 -2565 ให้สมบูรณ์ นอกจากนี้ให้แจ้งหน่วยงานที่เกี่ยวข้องดําเนินการแก้ปัญหาด้านแรงงานภาคอุตสาหกรรม ซึ่งได้รับผลกระทบจากสถานการณ์การแพร่ระบาดของโควิด 19 ในจังหวัดแหล่งผลิตที่มีโรงงานตั้งอยู่อย่างเร่งด่วน เช่น อํานวยความสะดวกให้นําแรงงานต่างด้าว แรงงานไทย และแรงงาน จากพื้นที่สูงที่ยังว่างงาน นักโทษ ทํางานในส่วนที่สามารถทําได้ เป็นต้น” ปลัดเกษตรฯ กล่าว.
รัฐบาลไทย-ข่าวทำเนียบรัฐบาล-รมว.มท.เห็นชอบขยายกำหนดเวลาดำเนินการจัดเก็บภาษีที่ดินและสิ่งปลูกสร้างออกไปอีก 2 เดือน  และครม.มีมติลดภาษีอีก 90% เพื่อบรรเทาความเดือดร้อนของประชาชน
วันพุธที่ 27 มกราคม 2564
รมว.มท.เห็นชอบขยายกําหนดเวลาดําเนินการจัดเก็บภาษีที่ดินและสิ่งปลูกสร้างออกไปอีก 2 เดือน  และครม.มีมติลดภาษีอีก 90% เพื่อบรรเทาความเดือดร้อนของประชาชน
รมว.มท.เห็นชอบขยายกําหนดเวลาดําเนินการจัดเก็บภาษีที่ดินและสิ่งปลูกสร้างออกไปอีก 2 เดือน  และครม.มีมติลดภาษีอีก 90% เพื่อบรรเทาความเดือดร้อนของประชาชน
วันนี้ (27 ม.ค. 64) พลเอก อนุพงษ์ เผ่าจินดา รัฐมนตรีว่าการกระทรวงมหาดไทย เปิดเผยว่า ตามที่ในปัจจุบันสถานการณ์การแพร่ระบาดของโรคติดเชื้อไวรัสโคโรนา 2019 (โควิด-19) ยังคงแพร่ระบาดอย่างรุนแรงและส่งผลกระทบต่อประชาชนในวงกว้างต่อเนื่องจากปี 2563 คณะรัฐมนตรีจึงได้มีมติเมื่อวันที่ 26 มกราคม 2564 เห็นชอบมาตรการลดภาษีที่ดินและสิ่งปลูกสร้าง ในอัตราร้อยละ 90 ของจํานวนภาษีที่คํานวณได้สําหรับการจัดเก็บภาษีประจําปี พ.ศ. 2564 เพื่อให้เกิดความเหมาะสมกับสภาพความจําเป็นทางเศรษฐกิจและบรรเทาผลกระทบของประชาชนอันเนื่องมาจากสถานการณ์การแพร่ระบาดของโรคฯ เช่นเดียวกับที่เคยดําเนินการเมื่อปี 2563 ซึ่งกระทรวงการคลังจะต้องเสนอร่างพระราชกฤษฎีกาเพื่อให้มีผลใช้บังคับเป็นกฎหมายต่อไป ดังนั้น
พลเอก อนุพงษ์ เผ่าจินดา กล่าวว่า เพื่อเป็นการบรรเทาผลกระทบของประชาชนในการจัดเก็บภาษีที่ดินและสิ่งปลูกสร้างขององค์กรปกครองส่วนท้องถิ่น ประจําปี 2564 จึงเห็นชอบให้ขยายกําหนดเวลาดําเนินการจัดเก็บภาษีที่ดินและสิ่งปลูกสร้างประจําปี พ.ศ. 2564 เป็นการทั่วไปออกไปอีก 2 เดือน ได้แก่ (1) ขยายกําหนดเวลาขององค์กรปกครองส่วนท้องถิ่นในการประกาศราคาประเมินทุนทรัพย์ของที่ดินและสิ่งปลูกสร้าง อัตราภาษีที่จัดเก็บ และรายละเอียดอื่น ๆ ที่จําเป็นในการจัดเก็บภาษี เป็นก่อนวันที่ 1 เมษายน 2564 (2) ขยายกําหนดเวลาขององค์กรปกครองส่วนท้องถิ่นในการแจ้งการประเมินภาษีโดยส่งแบบประเมินภาษีให้แก่ผู้เสียภาษี เป็นภายในเดือนเมษายน 2564 (3) ขยายกําหนดเวลาของผู้เสียภาษีในการชําระภาษีตามแบบแจ้งการประเมินภาษีเป็นภายในเดือนมิถุนายน 2564 (4) ขยายกําหนดเวลาของผู้เสียภาษีในการผ่อนชําระภาษี งวดที่ 1 เป็นภายในเดือนมิถุนายน 2564 งวดที่ 2 เป็นภายในเดือนกรกฎาคม 2564 งวดที่ 3 เป็นภายในเดือนสิงหาคม 2564 (5) ขยายกําหนดเวลาขององค์กรปกครองส่วนท้องถิ่นในการมีหนังสือแจ้งเตือนผู้เสียภาษีที่มีภาษีค้างชําระเป็นภายในเดือนกรกฎาคม 2564 และ (6) ขยายกําหนดเวลาขององค์กรปกครองส่วนท้องถิ่นในการแจ้งรายการภาษีค้างชําระให้สํานักงานที่ดินหรือสํานักงานที่ดินสาขา เป็นภายในเดือนสิงหาคม 2564
พลเอก อนุพงษ์ เผ่าจินดา กล่าวเพิ่มเติมว่า ได้เน้นย้ําให้ทุกจังหวัดกําชับองค์กรปกครองส่วนท้องถิ่นเร่งรัดดําเนินการให้ทันภายในกําหนดเวลาที่ได้เห็นชอบให้ขยายกําหนดเวลาดําเนินการ โดยเฉพาะในเรื่องการแจ้งการประเมินภาษี โดยไม่ให้กระทบสิทธิ์ของผู้เสียภาษีและกระบวนการจัดเก็บรายได้ขององค์กรปกครองส่วนท้องถิ่น
รัฐบาลไทย-ข่าวทำเนียบรัฐบาล-มท.ขยายกำหนดเวลาการขอมีบัตร เปลี่ยนบัตรประจำตัวประชาชนใหม่ เพื่อระงับยับยั้งการแพร่ระบาดของโรคโควิด-19
วันพุธที่ 27 มกราคม 2564
มท.ขยายกําหนดเวลาการขอมีบัตร เปลี่ยนบัตรประจําตัวประชาชนใหม่ เพื่อระงับยับยั้งการแพร่ระบาดของโรคโควิด-19
มท.ขยายกําหนดเวลาการขอมีบัตร เปลี่ยนบัตรประจําตัวประชาชนใหม่ เพื่อระงับยับยั้งการแพร่ระบาดของโรคโควิด-19
วันนี้ (27 ม.ค.64) พลเอก อนุพงษ์ เผ่าจินดา รัฐมนตรีว่าการกระทรวงมหาดไทย เปิดเผยว่า ตามที่ได้เกิดสถานการณ์การแพร่ระบาดของโรคติดเชื้อไวรัสโคโรนา 2019 (โควิด-19) ระลอกใหม่ ซึ่งสถานการณ์มีการแพร่ระบาดของโรคฯ ออกเป็นวงกว้างกระจายไปในหลายพื้นที่ และมีการตรวจพบผู้ป่วยยืนยันติดเชื้อรายใหม่ภายในประเทศมีจํานวนสูงขึ้นในแต่ละวัน ซึ่งศูนย์บริหารสถานการณ์การแพร่ระบาดของโรคติดเชื้อไวรัสโคโรนา 2019 (ศบค.) ได้ขอความร่วมมือให้ประชาชนหลีกเลี่ยงการเดินทางไปยังพื้นที่เสี่ยง หรือสถานที่ชุมนุมชนต่าง ๆ เพื่อเป็นการร่วมแก้ไขปัญหาสถานการณ์ฯ และระงับยับยั้งการแพร่ระบาดของโรคโควิด-19 ตามนโยบาย ศบค. และเพื่อความปลอดภัยของประชาชนผู้ขอรับบริการ จึงใช้อํานาจตามกฎหมายว่าด้วยบัตรประจําตัวประชาชน ออกประกาศกระทรวงมหาดไทย เรื่อง ขยายกําหนดเวลาการจัดทําบัตรประจําตัวประชาชนจากสถานการณ์การแพร่ระบาดของโรคติดเชื้อไวรัสโคโรนา 2019 (โควิด-19) ลงวันที่ 12 ม.ค. 64 โดยให้ขยายกําหนดเวลาการขอมีบัตร การขอมีบัตรใหม่ หรือเปลี่ยนบัตร ในทุกท้องที่จังหวัดและกรุงเทพมหานคร จากภายในกําหนดหกสิบวันนับแต่วันที่ต้องมีบัตร มีบัตรใหม่ หรือเปลี่ยนบัตร เป็นภายในวันที่ 30 เม.ย. 64 ทั้งนี้ มีผลตั้งแต่วันที่ประกาศในราชกิจจานุเบกษาเป็นต้นไป ซึ่งได้ประกาศในราชกิจจานุเบกษาแล้วเมื่อวันที่ 26 ม.ค.64
พลเอก อนุพงษ์ เผ่าจินดา กล่าวเพิ่มเติมว่า ขอความร่วมมือประชาชนปฏิบัติตามมาตรการสาธารณสุขอย่างเคร่งครัด ได้แก่ การสวมหน้ากากอนามัย ล้างมือบ่อย ๆ การเว้นระยะห่างทางสังคม ไม่อยู่ในกิจกรรมแออัดซึ่งเสี่ยงต่อการแพร่ระบาด เพื่อเป็นการป้องกันตนเองและหยุดยั้งการแพร่ระบาดได้โดยเร็วที่สุด
รัฐบาลไทย-ข่าวทำเนียบรัฐบาล-บีโอไอให้การต้อนรับเจโทร - หอการค้าญี่ปุ่น
วันพุธที่ 27 มกราคม 2564
บีโอไอให้การต้อนรับเจโทร - หอการค้าญี่ปุ่น
นางสาวดวงใจ  อัศวจินตจิตร์ เลขาธิการคณะกรรมการส่งเสริมการลงทุน หรือ บีโอไอ พร้อมคณะผู้บริหาร ให้การต้อนรับ Mr. Atsushi Taketani ประธาน JETRO Bangkok และคณะผู้บริหารจากหอการค้าญี่ปุ่น (JCC)
เนื่องในโอกาสเข้าพบเพื่อรายงานผลการสํารวจดัชนีทางธุรกิจของบริษัทญี่ปุ่นในประเทศไทย ในช่วงครึ่งหลังปี2563 โดยจากผลสํารวจพบว่าบริษัทญี่ปุ่นยังมองว่าความผันผวนของเศรษฐกิจโลกสร้างความไม่แน่นอนทางเศรษฐกิจ ส่งผลให้ความต้องการในด้านการค้าและการลงทุนลดลง แต่สําหรับปี2564จะมีทิศทางที่ดีขึ้น ภาคธุรกิจเข้าสู่การฟื้นฟู ความต้องการสินค้าและการลงทุนจะเริ่มกลับอีกครั้ง ณ สํานักงานบีโอไอ ถนนวิภาวดีรังสิต เมื่อเร็วๆ นี้
รัฐบาลไทย-ข่าวทำเนียบรัฐบาล-ใครเป็นใคร? รับวัคซีนโควิดล็อตแรก 5 หมื่นโดส
วันพุธที่ 27 มกราคม 2564
ใครเป็นใคร? รับวัคซีนโควิดล็อตแรก 5 หมื่นโดส
...
ในเดือน ก.พ.นี้ วัคซีนล็อตแรก 50,000 โดส จะถึงประเทศไทย
และวัคซีนส่วนที่เหลือจะทยอยส่งมาอย่างต่อเนื่อง
.
คณะอนุกรรมการอํานวยการบริหารจัดการ
การให้วัคซีนป้องกันโรคโควิด-19
จึงได้วางแผนไว้ 3 ระยะ
.
ระยะแรก เป็นช่วงที่มีวัคซีนจํากัด
จะฉีดวัคซีนให้กลุ่มเป้าหมาย จํานวน 19,014,154 คน แบ่งเป็น
.
1. บุคลากรทางการแพทย์และสาธารณสุขด่านหน้า
ทั้งภาครัฐ - เอกชน จํานวน 1,700,000 คน
.
2. บุคคลที่มีโรคประจําตัว จํานวน 6,163,095 คน แบ่งเป็น
- โรคทางเดินหายใจเรื้อรัง จํานวน 253,159 คน
- โรคหัวใจและหลอดเลือด จํานวน 350,922 คน
- โรคไตเรื้อรัง จํานวน 150,000 คน
- โรคหลอดเลือดสมอง จํานวน 355,671 คน
- โรคมะเร็งทุกชนิด จํานวน 253,343 คน
- โรคเบาหวาน จํานวน 4,800,000 คน
.
3. ผู้ที่มีอายุตั้งแต่ 60 ปีขึ้นไป จํานวน 11,136,059 คน
.
4. เจ้าหน้าที่ที่เกี่ยวข้องกับการควบคุมโรคโควิด-19
ที่มีโอกาสสัมผัสผู้ป่วย จํานวน 15,000 คน
.
ระยะที่ 2 ช่วงเดือนพ.ค. - ธ.ค. 64 เมื่อจัดหาวัคซีนได้มากขึ้น
จะขยายพื้นที่ และกลุ่มเป้าหมายให้ครอบคลุมทั่วประเทศ
เพื่อรักษาเศรษฐกิจ สังคม ความมั่นคงของประเทศ
.
ระยะที่ 3 ช่วง ม.ค. 65 เป็นต้นไป
เมื่อวัคซีนมีเพียงพอ จะฉีดให้กับประชาชนทุกคน
เพื่อสร้างภูมิคุ้มกันในระดับประชากร
.
ย้ําว่า การฉีดวัคซีน จะไม่คิดค่าใช้จ่ายใด ๆ
โดยจะฉีดคนละ 2 เข็ม ณ สถานที่ฉีดในโรงพยาบาล
เพราะต้องเฝ้าระวังสังเกตอาการ 30 นาที
หากมีผลข้างเคียงจะช่วยเหลือได้ทันที
.
นอกจากนี้ ยังได้จัดทํา LINE Official Account
ที่ใช้ชื่อว่า “หมอพร้อม” สําหรับการลงทะเบียนผู้รับวัคซีน
ติดตามอาการไม่พึงประสงค์ ติดตามประเมินผลการให้วัคซีน
.
โดยเบื้องต้น จะมีการทดสอบการส่งข้อมูล
และประเมินผล ภายในวันที่ 27 ม.ค.64
จากนั้น จะเปิดตัว “หมอพร้อม” ระยะที่ 1
สําหรับบุคลากรทางการแพทย์ในวันที่ 12 ก.พ. 64
สําหรับประชาชนทั่วไป จะเปิดใช้งานในเดือนเม.ย. 64
#ไทยคู่ฟ้า#รวมไทยสร้างชาติ#ร่วมต้านโควิด19
-------------------
รัฐบาลไทย-ข่าวทำเนียบรัฐบาล-สั่งกองทัพ คงความต่อเนื่องคุมเข้มเฝ้าระวังและปกป้องประชาชนจาก COVID-19 ให้ผ่านพ้นไปด้วยกัน
วันพุธที่ 27 มกราคม 2564
สั่งกองทัพ คงความต่อเนื่องคุมเข้มเฝ้าระวังและปกป้องประชาชนจาก COVID-19 ให้ผ่านพ้นไปด้วยกัน
พล.ท.คงชีพ ตันตระวาณิชย์ โฆษก กห. เปิดเผยหลังการประชุมสภากลาโหมว่า
พล.อ.ประยุทธ์ จันทร์โอชา นรม.และ รมว.กห. ได้กล่าวขอบคุณและเป็นกําลังใจกับกําลังทหารทุกเหล่าทัพและตํารวจ ที่สนับสนุนมาตรการควบคุมการแพร่ระบาดของ COVID-19 ที่ผ่านมา โดยกําชับจําเป็นต้องคุมเข้มเฝ้าระวังป้องกัน COVID-19 ต่อเนื่องกันควบคู่กับภารกิจป้องกันชายแดน ทั้งพื้นที่ชายแดนและพื้นที่ชั้นใน พร้อมย้ําขอให้กําลังพลทุกนายต้องป้องกันและเฝ้าระวังตนเองในการทําหน้าที่ เพื่อให้สามารถยืนหยัดในการปกป้องประชาชนและต่อสู้กับความท้าทายของภัยคุกคามจากโรคระบาดครั้งนี้ไปด้วยกันกับทุกหน่วยงาน
โฆษก กห. กล่าวเพิ่มเติมว่า กําลังทหารจากทุกเหล่าทัพและตํารวจ ยังคงสนับสนุนการป้องกันและการควบคุมการแพร่ระบาดของโรคที่ผ่านมาอย่างต่อเนื่อง โดยเฉพาะพื้นที่ชายแดน ได้เพิ่มความเข้มข้นงานข่าวเชิงลึกและกวดขันดํารงความต่อเนื่องในการสกัดกั้นการลักลอบเข้าเมืองผิดกฎหมาย ทั้งทางบก ทางลําน้ําและทางทะเล โดยจัดกําลังทางบกเพิ่มเติม 5 กองร้อย เสริมการปฏิบัติของกองกําลังป้องกันชายแดน เพิ่มความถี่การลาดตระเวนทั้งทางบกและทางน้ํา สามารถจับกุมผู้ลักลอบเข้าเมืองผิดกฎหมายได้ 2,043 คน ( ต.ค.63 - ม.ค.64 )
พร้อมกันนี้ กําลังทหารของทั้ง 3 เหล่าทัพ ได้เข้าไปสนับสนุนการปฎิบัติงาน ทั้งในพื้นที่ควบคุมสูงสุดและเข้มงวด ( 5 จังหวัด ) พื้นที่ควบคุมสูงสุด ( 23 จว.) รวมทั้งพื้นที่ควบคุมและพื้นที่เฝ้าระวัง โดยจัดตั้งจุดตรวจ จุดสกัดตามปมคมนาคมสําคัญ และกวดขันจับกุมกิจกรรมกลุ่มเสี่ยงที่มั่วสุมกระทําผิดกฎหมาย ขณะเดียวกัน ได้จัดกําลังพลสนับสนุนการบริหารจัดการพื้นที่ควบคุมสูงสุด ณ ตลาดกุ้ง และหอพระศรีเมือง จว.สมุทรสาคร จัดยานพาหนะขนย้ายผู้ป่วย สนับสนุนเวชภัณฑ์ป้องกัน รวมทั้งจัดสร้างโรงพยาบาลสนามในพื้นที่ นอกจากนั้น ได้จัดเตรียมโรงพยาบาลสนามในพื้นที่ต่างๆ รองรับสถานการณ์ในขั้นต้น กว่า 5,700 เตียง
ทั้งนี้ ตั้งแต่ มี.ค.63 กองทัพยังคงดํารงความต่อเนื่องในการสนับสนุนการบริหารจัดการสถานกักตัวควบคุมโรคของรัฐ ( SQ ) 24 แห่ง จํานวน 7,775 ห้องและสถานกักกันควบคุมโรคแห่งรัฐทางเลือก ( ASQ ) 123 แห่งจํานวน 16,450 ห้อง ร่วมกับหน่วยงานต่างๆ มีคนไทยกลับจากต่างประเทศผ่านการคัดกรองแล้วกว่า 1.8 แสนคน พบผู้ป่วย 1,402 ราย
รัฐบาลไทย-ข่าวทำเนียบรัฐบาล-ธ.ก.ส. ชี้แจงกรณีพนักงานสาขานครนายกติดเชื้อไวรัส COVID-19
วันพุธที่ 27 มกราคม 2564
ธ.ก.ส. ชี้แจงกรณีพนักงานสาขานครนายกติดเชื้อไวรัส COVID-19
ธ.ก.ส.แจงกรณีพนักงานสาขานครนายก 1 คน ติดเชื้อไวรัสโคโรนา 2019 (COVID-19) โดยสั่งปิดสาขาทันที 3 วัน ในวันที่ 27 – 29 ม.ค. 64 เพื่อทําความสะอาดฆ่าเชื้อโรค และให้พนักงานภายในสาขาทั้งหมดตรวจหาเชื้อ กักตัวและปฏิบัติงานในที่พัก 14 วัน เพื่อสังเกตอาการ
ธ.ก.ส. แจงกรณีพนักงานสาขานครนายก 1 คน ติดเชื้อไวรัสโคโรนา 2019 (COVID-19) โดยสั่งปิดสาขาทันที 3 วัน ในวันที่ 27 – 29 ม.ค. 64 เพื่อทําความสะอาดฆ่าเชื้อโรค และให้พนักงานภายในสาขาทั้งหมดตรวจหาเชื้อ กักตัวและปฏิบัติงานในที่พัก 14 วัน เพื่อสังเกตอาการ ย้ํา! ธ.ก.ส. ดําเนินการตามมาตรฐานของกระทรวงสาธารณสุขอย่างเคร่งครัด ทั้งการตรวจวัดอุณหภูมิก่อนเข้าสาขา บริการเจลแอลกอฮอลล์ การเว้นระยะห่างของที่นั่ง และทําฉากกั้นบริเวณเคาน์เตอร์
นายสุรชัย รัศมี รองผู้จัดการ รักษาการแทนผู้จัดการธนาคารเพื่อการเกษตรและสหกรณ์การเกษตร (ธ.ก.ส.) เปิดเผยว่า ด้วยขณะนี้พนักงานของธนาคาร จํานวน 1 คน ซึ่งปฏิบัติงานในตําแหน่งพนักงานการเงิน ธ.ก.ส. สาขานครนายก อําเภอเมือง จังหวัดนครนายก ได้รับการตรวจจากแพทย์และยืนยันว่าติดเชื้อไวรัสโคโรนา 2019 (COVID-19) โดยพนักงานคนดังกล่าวได้แจ้งผู้บังคับบัญชาทราบในทันทีที่ได้รับการยืนยันผลตรวจการติดเชื้อ ในวันที่ 26 มกราคม 2564 และได้เข้าสู่กระบวนการรักษาของกรมควบคุมโรค เรียบร้อยแล้ว ทั้งนี้ ในส่วนของไทม์ไลน์ของผู้ติดเชื้อ สาธารณสุขจังหวัดนครนายกจะเป็นผู้ให้ข้อมูลต่อไป
นอกจากนี้ ธ.ก.ส. ได้ดําเนินการตามมาตรฐานการควบคุมโรค กระทรวงสาธารณสุขอย่างเคร่งครัด โดยสั่งปิดทําการ ธ.ก.ส. สาขานครนายก ตั้งแต่วันที่ 27 – 29 มกราคม 2564 เป็นเวลา 3 วัน เพื่อทําความสะอาดฆ่าเชื้อและให้เพื่อนร่วมงานที่เกี่ยวข้องกับพนักงานคนดังกล่าวทั้งหมด เข้าพบแพทย์เพื่อตรวจหาเชื้อ โดยระหว่างรอผลการตรวจวินิจฉัย ได้มอบหมายให้ปฏิบัติงานที่บ้าน พร้อมปฏิบัติตนตามมาตรการที่ธนาคารกําหนดเพื่อเฝ้าระวังอาการเป็นเวลา 14 วัน โดยลูกค้าสามารถใช้บริการได้ที่ ธ.ก.ส. สาขาใกล้เคียง ได้แก่ สาขาองครักษ์ สาขาบ้านนา และปากพลี ซึ่ง ธ.ก.ส. ขออภัยในความไม่สะดวกมา ณ โอกาสนี้
ธ.ก.ส. มีความห่วงใยและคํานึงถึงความปลอดภัยของลูกค้าเป็นสําคัญ โดยมีมาตรการรักษาความสะอาดที่รัดกุม ทั้งการตรวจวัดอุณหภูมิก่อนเข้าใช้บริการภายในสาขา การสวมใส่หน้ากากอนามัยตลอดเวลาทั้งพนักงานและลูกค้า จัดที่นั่งและอาคารสถานที่ตามหลักการเว้นระยะห่างทางสังคม (Social Distancing) การติดตั้งฉากกั้นระหว่างลูกค้าและพนักงานที่เคาน์เตอร์ให้บริการ การล้างมือด้วยเจลแอลกอฮอล์ทําความสะอาดจุดสัมผัสอย่างสม่ําเสมอ และให้พนักงานทุกคนต้องดาวน์โหลดแอปพลิเคชัน “หมอชนะ” และ “ไทยชนะ” ในการลงทะเบียนเข้าออก - เข้าสํานักงานและทุกสถานที่ที่ไปใช้บริการทุกครั้ง อนึ่ง หากต้องการสอบถามข้อมูลการให้บริการอื่นๆ สามารถติดต่อได้ที่ Call Center 02 555 0555
รัฐบาลไทย-ข่าวทำเนียบรัฐบาล-ทุบสถิติ! โซลาร์เซลล์ลอยน้ำไฮบริด ใหญ่สุดในโลก
วันพุธที่ 27 มกราคม 2564
ทุบสถิติ! โซลาร์เซลล์ลอยน้ําไฮบริด ใหญ่สุดในโลก
...
แอดมินพาทุกคนมาทําความรู้จักกับ
โครงการโซลาร์เซลล์ลอยน้ําไฮบริดเขื่อนสิรินธร
ซึ่งตั้งอยู่ที่ จ.อุบลราชธานี กําลังการผลิต 45 เมกะวัตต์
ถือเป็นโซลาร์เซลล์ทุ่นลอยน้ําแบบไฮบริดที่ใหญ่สุดในโลก
.
โซลาร์เซลล์ลอย้ําช่วยลดการใช้พื้นที่บนบก
เป็นโครงการนําร่องที่นําพลังงานหมุนเวียน 2 ประเภท
คือ “พลังงานแสงอาทิตย์” และ “พลังน้ํา”
มาผลิตไฟฟ้าแบบผสมผสาน หรือเรียกว่าระบบไฮบริด
เพื่อบริหารจัดการการผลิตไฟฟ้า
.
ปัจจุบันประกอบและติดตั้งแผงโซลาร์เซลล์
ไปแล้วกว่า 80% กําลังเร่งติดตั้งให้ครบ 7 ชุด
เพื่อเตรียมทดสอบระบบไฟฟ้า
คาดว่าจะสามารถจ่ายไฟฟ้าเชิงพาณิชย์ได้กลางปีนี้
พร้อมทั้งจะเร่งทําต่อในเขื่อนอื่น ๆ ของ กฟผ.
ให้ครบ 2,725 เมกะวัตต์ ตามแผนที่วางไว้
.
สําหรับแผงโซลาร์เซลล์ที่นํามาใช้นั้น
สามารถทนต่อความชื้นสูง ไม่มีสิ่งปนเปื้อน
จึงเป็นมิตรกับสิ่งแวดล้อมและสัตว์น้ํา
ผลิตไฟฟ้าจากพลังงานสะอาด
ช่วยลดการปล่อยก๊าซเรือนกระจก (CO2)
.
โครงการนี้มีประโยชน์
ในการเสริมความมั่นคงทางพลังงานไฟฟ้าของประเทศ
เป็นแหล่งท่องเที่ยวและแหล่งเรียนรู้
และช่วยสร้างรายได้ให้กับชุมชน
#ไทยคู่ฟ้า#รวมไทยสร้างชาติ#ร่วมต้านโควิด19
-------------------
รัฐบาลไทย-ข่าวทำเนียบรัฐบาล-“วราวุธ” ไลฟ์สด กระตุ้นสังคมจัดการขยะพลาสติก รุก กลุ่มธุรกิจร้านกาแฟ ร่วมขับเคลื่อน “ร้านกาแฟสีเขียว”
วันพุธที่ 27 มกราคม 2564
“วราวุธ” ไลฟ์สด กระตุ้นสังคมจัดการขยะพลาสติก รุก กลุ่มธุรกิจร้านกาแฟ ร่วมขับเคลื่อน “ร้านกาแฟสีเขียว”
“วราวุธ” ไลฟ์สด กระตุ้นสังคมจัดการขยะพลาสติก รุก กลุ่มธุรกิจร้านกาแฟ ร่วมขับเคลื่อน “ร้านกาแฟสีเขียว”
วันนี้ (27 ม.ค. 2564) เวลา 8.00 น. นายวราวุธ ศิลปอาชา รัฐมนตรีว่าการกระทรวงทรัพยากรธรรมชาติและสิ่งแวดล้อม (รมว.ทส.) ไลฟ์สด กิจกรรม “Green Coffee Shop By Top Varawut” ผ่านเฟซบุ๊กแฟนเพจกรมส่งเสริมคุณภาพสิ่งแวดล้อม เดินหน้าเร่งสปีด กระตุ้นสังคม ลดละเลิกพลาสติกแบบใช้ครั้งเดียว ชวนกลุ่มธุรกิจร้านกาแฟและคอกาแฟทั่วประเทศ ร่วมปรับเปลี่ยน “วิถีชีวิตใหม่ ใส่ใจสิ่งแวดล้อม” ขับเคลื่อนร้านกาแฟที่เป็นมิตรกับสิ่งแวดล้อม (Green Coffee Shop) โดยมีนายจตุพร บุรุษพัฒน์ ปลัดกระทรวงทรัพยากรธรรมชาติและสิ่งแวดล้อม และคณะผู้บริหาร ทส. เข้าร่วม ณ NANA Coffee Roasters Ari สาขาอารีย์ กทม.
นายวราวุธ ศิลปอาชา ได้กล่าวถึงกลุ่มธุรกิจร้านกาแฟที่เป็นอีกหนึ่งภาคีเครือข่ายสําคัญที่จะมีส่วนช่วยลดการใช้พลาสติก ลดการปลดปล่อยคาร์บอน ด้วยพบว่า กลุ่มธุรกิจร้านกาแฟและตลาดกาแฟในประเทศไทยมีการเติบโตทางเศรษฐกิจ และมีแนวโน้มเพิ่มขึ้นจากพฤติกรรมการบริโภค และเข้าถึงประชาชนในทุกระดับ โดยในแต่ละปี ประเทศไทยมีปริมาณขยะมูลฝอยประเภทแก้วพลาสติกแบบใช้ครั้งเดียว ถึง 9,750 ล้านใบ และหลอดพลาสติกอีก 5 พันล้านหลอด ประกอบกับ แก้วพลาสติกและหลอดพลาสติก เป็นพลาสติกเป้าหมาย 2 ใน 4 ชนิดที่จะเลิกใช้ภายในปีหน้า จึงเป็นโอกาสดีที่จะร่วมมือกันส่งเสริมการผลิต การบริการ และการบริโภคที่เป็นมิตรกับสิ่งแวดล้อม ปรับเปลี่ยนรูปแบบการให้บริการและการบริโภควิถีใหม่ ที่ใส่ใจสิ่งแวดล้อม คํานึงถึงการใช้ประโยชน์จากทรัพยากรอย่างคุ้มค่าและเกิดประโยชน์สูงสุด
"การแก้ปัญหาสิ่งแวดล้อมต้องใช้เวลา และต้องเริ่มตั้งแต่ต้นทาง ซึ่งหากจะให้เห็นผลมากที่สุด ประชาชนต้องมีส่วนร่วมในการปรับเปลี่ยนพฤติกรรมการใช้ชีวิต โดยวินัย เริ่มต้นได้ง่ายๆที่บ้านของเรา อาทิ การใช้วัสดุที่เป็นมิตรกับสิ่งแวดล้อม การคัดแยกขยะ พร้อมทําความสะอาดขยะเบื้องต้น เพื่อให้ขยะเข้าสู่กระบวนการรีไซเคิลได้อย่างมีประสิทธิภาพมากขึ้น" รมว.ทส.กล่าว
ในโอกาสนี้ ขอเชิญชวนผู้ประกอบการร้านกาแฟและคอกาแฟทั่วประเทศมาร่วมเป็นพลังสําคัญในการขับเคลื่อนร้านกาแฟที่เป็นมิตรกับสิ่งแวดล้อม (Green Coffee Shop) ใช้ทรัพยากรอย่างคุ้มค่า ให้เกิดประโยชน์สูงสุด จัดการขยะตั้งแต่ต้นทาง คัดแยกขยะและนํากลับเข้าสู่กระบวนการรีไซเคิล หมุนเวียนกลับมาใช้ประโยชน์ใหม่ ด้วยระบบเศรษฐกิจหมุนเวียน (Circular Economy) ซึ่งจะมีการประกาศเจตนารมณ์แสดงพลังความร่วมมือกันอย่างจริงจังและเข้มข้นในเดือนกุมภาพันธ์ ทั้งนี้ ผู้ประกอบการร้านกาแฟทั่วประเทศที่สนใจ สามารถสอบถามรายละเอียดเพิ่มเติมได้ที่ กองส่งเสริมและเผยแพร่ กรมส่งเสริมคุณภาพสิ่งแวดล้อม หมายเลขโทรศัพท์ 0 2278 8453 หรือ E-Mail : campaign.deqp@gmail.com
รัฐบาลไทย-ข่าวทำเนียบรัฐบาล-ก.แรงงาน เตรียมนำทีม ร.พ. กล้วยน้ำไท มอบทุน สร้างอาชีพ รองรับสังคมผู้สูงอายุ
วันพุธที่ 27 มกราคม 2564
ก.แรงงาน เตรียมนําทีม ร.พ. กล้วยน้ําไท มอบทุน สร้างอาชีพ รองรับสังคมผู้สูงอายุ
- -
วันที่ 27 มกราคม 2564 ศาสตราจารย์ นฤมล ภิญโญสินวัฒน์ เปิดเผยว่า เนื่องจากทั่วโลกต่างเผชิญกับการเปลี่ยนแปลงโครงสร้างประชากร เด็กเกิดใหม่ลดลง ผู้สูงอายุเริ่มมากขึ้น ประเทศไทยก็เช่นกัน เพื่อรองรับสังคมผู้สูงอายุ รัฐบาลไทยจึงกําหนดให้สังคมสูงอายุเป็นวาระแห่งชาติ เนื่องจากอัตราส่วนของวัยแรงงาน ต้องรับภาระเลี้ยงดูผู้สูงอายุ ซึ่งเป็นวัยที่เข้าสู่ภาวะพึ่งพิงสูงขึ้นไปอีก ผู้สูงอายุบางรายสุขภาพยังแข็งแรง สามารถทํางาน ช่วยเหลือและดูแลตัวเองได้ แต่ยังมีผู้สูงอายุอีกจํานวนไม่น้อยที่ต้องการคนดูแล ในส่วนนี้เองที่รัฐบาลต้องจัดบริการดูแล และควรจัดให้มีขึ้น ความต้องการมีบุคลากรเพื่อทําหน้าที่ในด้านดังกล่าว เช่น การอาบน้ํา แต่งตัว การรับประทานอาหาร รวมไปถึงดูแลเรื่องสุขภาพ ความเป็นอยู่ในทุกรูปแบบจึงจําเป็นอย่างยิ่ง
ศาสตราจารย์ นฤมล กล่าวเพิ่มเติมว่า โรงพยาบาลกล้วยน้ําไทยได้จัดทําโครงการ “ให้ทุน สร้างอาชีพ” หลักสูตรวิชาชีพการดูแลผู้สูงอายุ เพื่อช่วยเหลือเยาวชน สตรีที่ว่างงาน ตกงาน ผู้ด้อยโอกาส และขาดแคลนทุนทรัพย์ที่ต้องการศึกษาในหลักสูตรระยะสั้นและต้องการมีงานทําที่มั่นคง ได้เข้าศึกษาต่อในหลักสูตรวิชาชีพการดูแลผู้สูงอายุเป็นระยะเวลา 6 เดือน ณ โรงพยาบาลกล้วยน้ําไท โดยจะได้รับการสนับสนุนทุนเป็นค่าใช้จ่ายทั้งหมดตลอดหลักสูตร เมื่อจบการศึกษาจะได้เข้าทํางานในกลุ่มเครือบริษัทกล้วยน้ําไทเป็นระยะเวลา 2 ปี หลังจากนั้นสมารถเลือกทํางานต่อหรือไปทํางานที่องค์กรอื่นได้ โดยในวันที่ 30 มกราคม 2564 ที่จะถึงนี้ จะได้นําทีมผู้บริหารจากโรงพยาบาลกล้วยน้ําไทและคณะ ลงพื้นที่จังหวัดนราธิวาส เพื่อประชาสัมพันธ์เชิญชวนผู้สนใจสมัครเข้ารับการฝึกอบรมหลักสูตรดังกล่าว และหลังจากนั้นจะได้ขยายกลุ่มเป้าหมายไปภาคเหนือและอิสาน เพื่อเปิดโอกาสให้เข้าถึงครอบคลุมทั้งประเทศ โดยหวังว่ากลุ่มเป้าหมายที่เข้ารับการศึกษาจะได้มีโอกาสเรียนต่อในระดับที่สูงขึ้น รวมทั้งมีโอกาสก้าวหน้าด้านการประกอบอาชีพและมีงานทําต่อไป
“การทําหน้าที่เป็นผู้ดูแลผู้สูงอายุเป็นงานที่มีความสําคัญเป็นอย่างยิ่ง เพื่อให้ผู้สูงอายุสามารถใช้ชีวิตแต่ละวันอย่างมีความสุข มีอิสระที่จะดําเนินชีวิตอย่างมีคุณภาพตามที่ตนต้องการ ถึงแม้สภาพร่างกายจะเสื่อมถอยไป และมีโรคเรื้อรัง ต่างๆ อยู่ก็ตาม ดังนั้น จะต้องปรับการดูแลให้เหมาะสม โดยหลักสําคัญ คือ ต้องให้ผู้สูงอายุเหล่านั้นสามารถดําเนินชีวิตได้ด้วยตนเอง โดยพึ่งพาผู้อื่นน้อยที่สุด และมีความสุขกายสบายใจในบั้นปลายของชีวิต” รมช. แรงงาน กล่าวท้ายสุด
รัฐบาลไทย-ข่าวทำเนียบรัฐบาล-"อนุทิน" ลงใต้ เน้นให้เฝ้าระวังโรคติดต่อหลังน้ำลด เยียวยาจิตใจผู้รับผลกระทบ
วันเสาร์ที่ 16 มกราคม 2564
"อนุทิน" ลงใต้ เน้นให้เฝ้าระวังโรคติดต่อหลังน้ําลด เยียวยาจิตใจผู้รับผลกระทบ
รองนายกรัฐมนตรีและรัฐมนตรีว่าการกระทรวงสาธารณสุข ลงจังหวัดปัตตานี เผยระดับน้ําลดลงส่งทีมดูแลช่วยเหลือด้านการแพทย์และสาธารณสุขแล้ว พร้อมเฝ้าระวังโรคติดต่อหลังน้ําท่วมและเยียวยาจิตใจผู้รับผลกระทบ และครอบครัวผู้เสียชีวิต
รองนายกรัฐมนตรีและรัฐมนตรีว่าการกระทรวงสาธารณสุข ลงจังหวัดปัตตานี เผยระดับน้ําลดลงส่งทีมดูแลช่วยเหลือด้านการแพทย์และสาธารณสุขแล้ว พร้อมเฝ้าระวังโรคติดต่อหลังน้ําท่วมและเยียวยาจิตใจผู้รับผลกระทบ และครอบครัวผู้เสียชีวิต ส่วนสถานบริการ 3 แห่งกลับมาเปิดบริการแล้ว
วันนี้ (16 มกราคม 2564) ที่ศาลากลางจังหวัดปัตตานี นายอนุทิน ชาญวีรกูล รองนายกรัฐมนตรีและรัฐมนตรีว่าการกระทรวงสาธารณสุข พร้อมด้วยนายแพทย์ยงยศ ธรรมวุฒิ รองปลัดกระทรวงสาธารณสุข แพทย์หญิงพรรณพิมล วิปุลากร อธิบดีกรมอนามัย นายแพทย์โอภาส การย์กวินพงศ์ อธิบดีกรมควบคุมโรค และคณะผู้บริหาร ลงพื้นที่ติดตามการดูแลด้านการแพทย์และสาธารณสุขผู้ประสบอุทกภัย จ.ปัตตานี พร้อมนําถุงยังชีพยา และเวชภัณฑ์ที่จําเป็น ได้แก่ ยาผู้ประสบภัยน้ําท่วม 1 หมื่นชุด ยาน้ํากัดเท้า 1 หมื่นหลอด ผงน้ําตาลเกลือแร่ 2 หมื่นซองคลอรีนผง 10 ถัง และสารส้ม 10 กระสอบสนับสนุนการช่วยเหลือและให้บริการประชาชนในพื้นที่
นายอนุทินกล่าวว่า วันนี้ได้มาเยี่ยมให้กําลังใจเจ้าหน้าที่และประชาชนที่ประสบภัยน้ําท่วม ที่จังหวัดปัตตานี ขณะนี้ระดับน้ําเริ่มลดลงแล้ว สิ่งที่ต้องเร่งดําเนินการและเฝ้าระวังคือ โรคติดต่อที่มากับน้ําท่วมและหลังน้ําลด เช่น โรคตาแดง โรคน้ํากัดเท้า โรคฉี่หนู โรคไข้เลือดออก รวมทั้งการเยียวยาทางด้านจิตใจหลังประสบเหตุวิกฤต ทั้งเรื่องความเครียดในการฟื้นฟูบ้านเรือนและกิจการต่างๆ โดยให้ 3 หมอรับผิดชอบดูแลสุขภาพและจิตใจประชาชนในพื้นที่ โดยเฉพาะกลุ่มเปราะบาง เด็กเล็ก หญิงตั้งครรภ์ ผู้สูงอายุ ผู้ป่วยโรคเรื้อรัง ผู้ป่วยติดเตียง เบื้องต้นได้ให้การดูแลประชาชนและกลุ่มเปราะบางแล้วรวม 197 ราย ออกหน่วยบริการด้านสาธารณสุขช่วยเหลือประชาชน 12 หน่วย28 ครั้ง โรคที่พบมากคือ น้ํากัดเท้า ไข้หวัด ปวดเมื่อย คัน และอ่อนเพลีย นอกจากนี้ ได้กําชับให้ดูแลประชาชนในศูนย์พักพิง 3 แห่ง คือที่ รพ.สต.ลิปะสะโง, อบต.ลิปะสะโง และคันคลองชลประทาน และฟื้นฟูสุขาภิบาลสิ่งแวดล้อมหลังน้ําลด น้ําดื่มน้ําใช้สะอาด หากต้องการรับการสนับสนุนเพิ่มเติมให้ประสานมายังสํานักงานป้องกันควบคุมโรคที่ 12 จังหวัดสงขลา
สําหรับสถานบริการสาธารณสุขได้รับผลกระทบ 3 แห่ง ได้แก่ รพ.สต.คอลอตันหยง อ.หนองจิก, รพ.สต.ปะกาฮารัง และหน่วยบริการปฐมภูมิ อ.เมือง ขณะนี้เปิดให้บริการได้ทั้งหมดแล้ว และมีอสม.ในพื้นที่ได้รับผลกระทบ 811 คน
ด้าน พญ.พรรณพิมล วิปุลากร อธิบดีกรมสุขภาพจิต กล่าวว่า ทีมสุขภาพจิตได้ลงพื้นที่ดูแลครอบครัวของผู้เสียชีวิต พร้อมดูแลกลุ่มที่มีความเปราะบางในภาวะวิกฤต โดยเฉพาะผู้ป่วยจิตเวชที่หากขาดยาอาจเสี่ยงเกิดอาการรุนแรง รวมทั้งจะมีการประเมินสภาวะสุขภาพจิตอย่างต่อเนื่องว่ามีภาวะตึงเครียดจากสถานการณ์ต่างๆ หรือไม่ เนื่องจากไม่ได้เกิดขึ้นทันที เมื่อเริ่มฟื้นฟูกิจการความเสียหายแล้วมักเกิดความตึงเครียดตามมาโดยกลุ่มเสี่ยงมากจะมีการติดตามทุก 2 สัปดาห์ และเปิดช่องทางบริการให้คําปรึกษาผู้ปฏิบัติงานที่อาจเกิดความอ่อนล้าด้านอารมณ์ด้วย
****************************** 16 มกราคม 2563
*******************************************